
KRETINGOS RAJONO SAVIVALDYBĖS TARYBA

DĖL KRETINGOS RAJONO SAVIVALDYBĖS TARYBOS 2011 M. SAUSIO 27 D. SPRENDIMO NR. T2-21 „DĖL VAIKŲ CENTRALIZUOTO PRIĖMIMO Į KRETINGOS RAJONO MOKYKLŲ IKIMOKYKLINIO IR PRIEŠMOKYKLINIO UGDYMO GRUPES TVARKOS APRAŠO PATVIRTINIMO“ PAKEITIMO  

[bookmark: _GoBack]2014 m. balandžio 24 d. Nr. T2-142
 Kretinga

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kretingos rajono savivaldybės taryba  nusprendžia:
1. Pakeisti Vaikų centralizuoto priėmimo į Kretingos rajono mokyklų ikimokyklinio ir priešmokyklinio ugdymo grupes tvarkos aprašo, patvirtinto Kretingos rajono savivaldybės tarybos 2011 m. sausio 27 d. sprendimu Nr. T2-21 „Dėl Vaikų centralizuoto priėmimo į Kretingos rajono mokyklų ikimokyklinio ir priešmokyklinio ugdymo grupes tvarkos aprašo patvirtinimo“ (Kretingos rajono savivaldybės tarybos 2013-04-25 sprendimo Nr. T2-131 redakcija), 5, 7, 8, 14, 27, 29, 40 punktus ir juos išdėstyti nauja redakcija:
,,5. Prašyme nurodoma:
	5.1. vieno iš tėvų (globėjų): 
	5.1.1. vardas, pavardė; 
	5.1.2. deklaruotos gyvenamosios vietos adresas Kretingos rajono savivaldybėje;
	5.1.3. telefono Nr., elektroninio pašto adresas;
	5.2. vaiko:
	5.2.1. vardas, pavardė;
	5.2.2. asmens kodas;
	5.2.3. deklaruotos gyvenamosios vietos adresas Kretingos rajono savivaldybėje;
5.3. pageidaujama lankyti Mokyklos Grupė, (-ės) (pagal Aprašo 28 punkte nustatytus  3 pasirinkimo variantus), nurodant pasirinktos:
	5.3.1. pirmos Mokyklos pavadinimą, joje pasirinktus vieną arba 2-3 Grupių tipus (lopšelio, darželio, priešmokyklinio ugdymo), pageidaujamus vaiko priėmimo į Grupę, (-es)  mokslo metus;
5.3.2. antros Mokyklos pavadinimą, Grupės tipus, kurių nepasirinko pirmoje Mokykloje, pageidaujamus vaiko priėmimo į Grupę mokslo metus; 
5.3.3. trečios Mokyklos pavadinimą, Grupės tipą, kurio  nepasirinko pirmoje ar antroje Mokykloje, pageidaujamus vaiko priėmimo į Grupę mokslo metus;
5.4. duomenys apie pirmenybės teikimą priimant vaiką į Mokyklą (pagal Aprašo 29.2 punktą). 
                       7. Per tris darbo dienas nuo Prašymo pateikimo datos tėvai (globėjai) elektroniniu paštu gauna patvirtinimą, kad vaiko duomenys įregistruoti CPRIS, nurodomas suteiktas CPRIS naudotojo vardas ir prisijungimo slaptažodis.
8. Tėvams (globėjams), kurių Prašymai dėl vaiko priėmimo į pageidaujamos Mokyklos Grupę užregistruoti CPRIS, suteikiama teisė pasitikrinti vaiko vietą eilėje adresu https://vrppis.kretinga.lt., rubrikoje „Tėvų prašymų duomenų peržiūra“, prisijungus pagal suteiktą CPRIS naudotojo vardą ir slaptažodį.
		14. Kiekvienais mokslo metais nuo birželio 1 d. Mokykla:
14.1. registruotu laišku arba elektroniniu paštu, arba kitu būdu informuoja tėvus (globėjus), kad jų vaikas (globotinis) bus priimtas į Grupę;
14.2. per 14 darbo dienų patikrina tėvų (globėjų) pateiktus vaiko (globotinio) dokumentus:  gimimo liudijimo kopiją, pažymą apie deklaruotą gyvenamąją vietą, dokumentus, kuriais vadovaujantis turėtų būti teikiama pirmenybė priimant vaiką (globotinį) į Mokyklą ir CPRIS patvirtina mygtuku „Patvirtinti“.
27. Kitos savivaldybės teritorijoje gyvenantis vaikas (pagal deklaruotą gyvenamąją vietą) priimamas tuo atveju, jeigu Kretingos savivaldybės Mokyklų Grupėse yra laisvų vietų.
         29. Priimant vaikus į Grupes:
29.1. laikomasi eilės pagal tėvų (globėjų) Prašymų registracijos datą ir turimus prioritetus;
29.2. pirmenybė teikiama:
29.2.1. vaikams, kuriems savivaldybės administracijos direktoriaus įsakymu (Vaiko gerovės komisijos siūlymu) paskirtas privalomas ikimokyklinis ar priešmokyklinis ugdymas; 
29.2.2. vaikams, kurie auga šeimoje, įrašytoje į socialinės rizikos šeimų apskaitą ir nėra ugdomi pagal ikimokyklinio, priešmokyklinio ugdymo programas;
29.2.3. vaikams, kurių abu tėvai dirba arba vienas iš jų mokosi bendrojo ugdymo, profesinėse mokyklose kasdieniu būdu ar aukštojo mokslo įstaigoje nuolatinėse studijose; 
29.2.4. vaikams iš šeimų, auginančių tris ir daugiau vaikų;
29.2.5. įvaikintiems vaikams, pateikus teismo sprendimą;
29.2.6. kai vaiką augina vienas iš tėvų (globėjų) (vienas iš tėvų miręs, teismo pripažintas dingusiu be žinios, tėvystė iš viso nenustatyta);
29.2.7. vaikams, kurių brolis ir (ar) sesuo lanko tą pačią Mokyklą;
29.2.8. Mokyklos darbuotojų vaikams.
		40. Kiekvienais kalendoriniais metais Mokyklų:
	    	40.1. ikimokyklinio ugdymo grupių skaičius, ikimokyklinio ir priešmokyklinio ugdymo grupių organizavimo modeliai kitiems mokslo metams nustatomi Savivaldybės administracijos direktoriaus įsakymu iki kovo 31 d., o patikslinami – iki rugsėjo 1 d.;
	              40.2. priešmokyklinio ugdymo grupių skaičius ir vaikų skaičiaus vidurkis priešmokyklinio ugdymo grupėse nustatomas savivaldybės Tarybos sprendimu iki kovo 31 d., o  patikslinamas - iki rugsėjo 1 d.“. 
		2. Sprendimą skelbti Teisėkūros pagrindų įstatymo nustatyta tvarka.
 
     
Savivaldybės meras		                                                                                       Juozas Mažeika

